paragraph_text: Trenutačni format natjecanja uključuje sedam momčadi koje se bore za naslov svjetskog prvaka u razdoblju od otprilike 2 tjedna u državi koja se izabere kao domaćin prvenstva. Pobjednici svojih najjačih kontinentalnih natjecanja, odnosno prvaci Azije (AFC Liga prvaka), Afrike (CAF Liga prvaka), Sjeverne Amerike (CONCACAF Liga prvaka), Južne Amerike (Copa Libertadores), Oceanije (OFC Liga prvaka), Europe (UEFA Liga prvaka), te nacionalni prvak države u kojoj se prvenstvo održava igraju u nokaut natjecanju od četiri runde.